text: [{"text_idx": "#000004", "text": "Sagantaan suni maqaa fedheen haa yaamamu. Cidha, eebba, guyyaa dhalootaa ykn du\u2019aa, qabsoo ykn deeggarsa waanuma fedhe haa tahu. Sagantaa sanirratti wanni haraama yoo dirree bahee ka lallabamu ykn dalagamu taate wajjiin hirmaachuun haraama. Yoo osoo hin beeyne hirmaatan eega dhaqan booda badii argan san dhaabsisuu ykn sagantaa sanirraa deemuun dirqama."}, {"text_idx": "#000005", "text": "\u201cDhugumatti kitaaba keeysatti gama keessan buufnee jirra, yeroo aayaata Rabbii kan didamu ykn faalleefamu fii hanjamaan isiitti godhamu dhageessan wajjiin hin taa\u2019inaa hanga haasawa biraa keessa seenaniitti. (yoo wajjii teessan) isinis cubbaawoo akka isaaniiti\u201dSuuraa Nisaa\u2019i: 140"}, {"text_idx": "#000006", "text": "Imaamul Qurxuubiin aayaata tana biratti akki je\u2019e, \u201cisaan wajjiin yeroo isaan waan haraama dalagan, badii fii hamtuu Rabbi jibbu yeroo dalagan wajji taa\u2019uun kufrii fii jallina isaanii san jaalachurraahi. Rabbiin warra wajji taa\u2019uun isin akkuma isaaniiti je\u2019een. Cuftii nama bakka maasiyaan itti dalagamtu wajjiin taa\u2019ee, kan sagantaa sanirratti badii sanirraa dhorguuf hin dhaqin cubbuu keessatti isaan wajjiin wal qixa. Hoggaa isaan cubbuu Rabbiin jibbe dubbatanii fii hojjatan dhaabsiisuuf yaaluu qaba. Yoo dhorguu hin dandeenye bakka sanirraa deemuu, fagaachuu ykn dhaquu dhabuudha\u201d\u009d"}, {"text_idx": "#000007", "text": "Haafiz ibnu Hajar aayaata tana jalatti yaada kennatee jira. Akkana ja\u2019a, \u201cAayaata tana keessatti ragaa ifa galaa warra dharaa wajjiin taa\u2019uu dhorguutu jira, warra badii fii baaxila dalagan kan bid\u2019aa adda addaa hojjatan, warra ajaja Rabbii tarkaanfatan hoggaa isaan badii sanitti jiran wajji taa\u2019uun dhorgaadha\u201d\u009d"}, {"text_idx": "#000008", "text": "\u201cAllaah isiniif araaramuu jaalata garuu warri fedhii lubbuu isaanii jala deeman akka isin jallina guddaa jallattan fedhan\u201dSuuraa Nisaa\u2019i: 27"}, {"text_idx": "#000010", "text": "Kuni hundi sagantaa amantii Isaanii, sagantaa haraama keessatti dalagan kan farshoon keessaa dhugamu, daansiin keessaa caffaramu, dubraa fii dhirtii qullaa wal keessa gajafan, irreecha ja\u2019anii amantii Rabbiin karaa hin godhiniin Rabbi kadhatan hundi asuma jala seena. Ammoo jireenya keessatti, bakka cubbuun hin dubbatamnee fii hin hojjatamnetti wajjiin taa\u2019uun dhorgaa miti."}, {"text_idx": "#000011", "text": "November 9, 2021 at 7:55 pmgoorsaa bareedaa nuuf guumachiitaanii bayyee bayyee nuuf galatoomaaReply"}, {"text_idx": "#000015", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000018", "text": "Jiruu Duniyaa hubachuudhaaf aayatoota sadan armaan gadii sirritti xiinxallaa!"}, {"text_idx": "#000019", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]